मुर्लेन राष्ट्रीय उद्यान
मुर्लेन राष्ट्रीय उद्यान भारत के मिज़ोरम राज्य के चम्फाई जिले में स्थित एक राष्ट्रीय उद्यान है और म्यानमार के साथ भारत की अंतर्राष्ट्रीय सीमा के साथ लगा हुआ है। इसका क्षेत्रफल २०० वर्ग कि॰मी॰ है। यह उद्यान मिज़ोरम की राजधानी आइज़ोल से २४५ कि॰मी॰ पूर्व में स्थित है। इस उद्यान में अब तक स्तनधारियों की १५ जातियाँ, पक्षियों की १५० जातियाँ, औषधीय पौधों की ३५ जातियाँ, बाँस की २ जातियाँ तथा ऑर्किड की ४ जातियाँ दर्ज की गई हैं।